VfB Stuttgart
Verein für Bewegungsspiele Stuttgart 1893 E.V., poznat kao VfB Stuttgart, njemački je nogometni klub iz Stuttgarta. Jedan je od najpoznatijih klubova njemačke Bundeslige. Šest puta osvojio je nacionalno prvenstvo (posljednji put u sezoni 2006/07), a DFB-Pokal tri puta. Domaće utakmice igra na Mercedes-Benz Areni. Drugi tim Stuttgarta trenutno igra u 3. ligi, koja je ujedno i najviša dozvoljena liga za rezervni tim. Juniorski timovi kluba U-19 osvojili su nacionalno prvenstvo rekordnih deset puta, a U-17 timovi šest puta. Klub trenutno ima 45.636 članova (septembar 2011) te je jedan od najvećih sportskih klubova u Baden-Württembergu i peti po veličini u Njemačkoj. Klub također ima odjeljenja u fistballu, hokeju kao i u stonom tenisu, koja se takmiče na amaterskom nivou. Klub posjeduje i društveni odjel poznat kao VfB-Garda.